Foto: Getty Images Italiyaning «Milan» klubi qishki transferlar uchun eng ko‘p pul sarfladi, deb xabar beradi Football UA. Moliyaviy feyr-pley bilan bog‘liq muammolarga qaramay, «rossoneri» yangi futbolchilar uchun 70 million yevro xarajat qilib, bu ko‘rsatkich bo‘yicha Yevropa klublari orasida peshqadam bo‘lib olishdi. «Milan» yarimhimoyachi Lukas Paketa va hujumchi Kshishtof Pyontek uchun 35 million yevrodan to‘ladi. Ikkinchi o‘rinni «Zenit» yarimhimoyachisi Leandro Paredes transferi uchun 45 million yevro sarflagan «PSJ», uchinchi o‘rinni Dominik Solanke va Kris Mefam transferi uchun 35 million yevro xarajat qilgan «Bornmut» egalladi.